NB Uitgewers | Stringetjie blou krale, ’n
Stringetjie blou krale, ’n
In haar derde roman spreek EKM Dido 'n netelige saak aan: rasse-vooroordeel binne die bruin gemeenskap. Nancy Karelse, gelukkig getroud en woonagtig in die Wes-Kaap, word skielik deur emosioneel slopende nagmerries geteister.
Deur bemiddelling van 'n Xhosa sangoma, 'n wyse ou vrou wat deur haar bruin aanneemouers ingeroep word, kom sy by die wortel van die saak uit: sy het haar swart herkoms eers doelbewus en later onnadenkend misken. Met die aanvaarding van haar Fingo-bloed sit sy 'n hele kettingreaksie van verwerping en polarisasie aan die gang.
Dido se belangrikste roman tot dusver.
Laai die onderwysersgids gratis hier af:
'n Stringetjie blou krale Onderwysersgids
“’n Stringetjie blou krale behoort verpligte leesstof vir almal in Suid-Afrika te wees. Is dit te idealisties om te hoop dat dit in al die landstale vertaal sal word? In die innerlike konflik van Nomsa/Nancy is baie van die verdeeldheid van ons land saamgevat; haar reis tot versoening is ’n reis wat vir elkeen ter sake is. Dis lank laas dat ek ’n boek gelees het wat so boeiend, relevant en so hoopgewend is”
– Prof Chris van der Merwe, LitNet
“Daar was nog nie so iets in Afrikaans nie … Dido slaag daarin om ’n beeld te gee van verskillende kulture: tradisioneel Xhosa, teenoor kleindorp en verstedelikte Kleurling.”
– Ampie Coetzee, De Kat